સામસામે હતા બંને ટીમના કેપ્ટન – ગૌતમ ગંભીર અને વિરાટ કોહલી. નાઇટ રાઇડર્સના બોલર બાલાજીએ વિરાટની વિકેટ ઝડપી અને ગુસ્સામાં વિરાટ પેવેલિયન તરફ ચાલતો થયો. એ જ વખતે ત્યાં નજીકમાં ઊભેલાે ગૌતમ ગંભીર કંઈ બોલ્યો અને વિરાટ ભૂલી ગયો કે ગૌતમ એનાથી સિનિયર છે. વિરાટ આગળ વધ્યો અને ગંભીર સાથે ઝઘડવા માંડ્યો. ગંભીર પણ જરાય પાછો પડે એવો નહોતો. તે પણ વિરાટ તરફ આગળ વધ્યો. સાથી ખેલાડીઓએ બંનેને અલગ પાડ્યા, નહીંતર એ દિવસે બંને એટલા ગુસ્સામાં હતા કે કંઈક ન બનવાનું બની ગયું હોત.